Politsei otsib eile õhtul kella 21.50 paiku Tallinnas Laagna teel juhtunud liiklusõnnetuse pealtnägijaid.
Esialgsetel andmetel sõitis Laagna teel suunaga Mustakivi tee poole sõiduauto BMW 320, mis põrkas kokku Kärberi tänavalt Laagna teele parempööret sooritanud sõiduautoga BMW 525. Sõiduautode juhid omasid vastava kategooria mootorsõiduki juhtimisõigust.
Sündmuskohalt toimetati tervisekontrolliks haiglasse sõiduautos BMW 320 olnud reisija.
Täpsemate asjaolude selgitamiseks palub politsei liiklusõnnetuse pealtnägijatel võtta ühendust infotelefonil 612 3000 või kirjutada aadressil email@example.com.